b'\n_START_ARTICLE_\nEcran cinematografic\n_START_SECTION_\nCalit\xc4\x83\xc8\x9bi lumino - tehnice ale ecranelor\n_START_PARAGRAPH_\nAcestea definesc condi\xc8\x9biile principale de calitate a ecranelor, \xc8\x99i totodat\xc4\x83 de ele depind folosirea c\xc3\xa2t mai economic\xc4\x83 a fluxului luminos transmis de c\xc4\x83tre aparatul de proiec\xc8\x9bie, pentru un efect calitativ ridicat asupra majorit\xc4\x83\xc8\x9bii spectatorilor din sala de spectacole._NEWLINE_Fa\xc8\x9b\xc4\x83 de pozi\xc8\x9bia relativ\xc4\x83 aparat proiec\xc8\x9bie - ecran - spectator, ecranul cinematografic poate fi\xc2\xa0:\n_START_SECTION_\nEcran reflectant\n_START_PARAGRAPH_\nEcran refectant \xc3\xaenseamn\xc4\x83 c\xc4\x83 fluxul luminos proiectat pe ecran este reflectat c\xc4\x83tre spectator, spectatorul afl\xc3\xa2ndu-se \xc3\xaentre proiector \xc8\x99i ecran. Sunt de mai multe feluri:_NEWLINE_Ecran cinematografic cu reflexie difuz\xc4\x83 unde unghiul de difuzie este de 100 - 160 grade. Se poate confec\xc8\x9biona din p\xc3\xa2nz\xc4\x83 obi\xc8\x99nuit\xc4\x83 vopsit\xc4\x83 cu oxid de zinc, sulfat de bariu. Are un factor de luminan\xc8\x9b\xc4\x83 (raportul dintre luminan\xc8\x9ba maxim\xc4\x83 a suprafe\xc8\x9bei ecranului \xc8\x99i luminan\xc8\x9ba etalonului) de 0,7 - 0,8._NEWLINE_Ecran cinematografic cu reflexie difuz dirijat\xc4\x83, unde unghiul de difuzie este de cica 50 grade. Au o constitu\xc8\x9bie mai complex\xc4\x83; se realizeaz\xc4\x83 prin impregnarea cu o solu\xc8\x9bie de acetat de celuloz\xc4\x83 a unei \xc8\x9bes\xc4\x83turi dense \xc8\x99i acoperirea suplimentar\xc4\x83 cu o solu\xc8\x9bie pe baz\xc4\x83 de praf de aluminiu. Factorul de luminan\xc8\x9b\xc4\x83 poate ajunge la 3 sau 4._NEWLINE_Ecrane cinematografice direc\xc8\x9bionale,care se aseam\xc4\x83n\xc4\x83 constructiv cu cele difuz dirijate, \xc3\xaens\xc4\x83 ultimul strat este \xc3\xaenlocuit cu o pulbere de sticl\xc4\x83 (O,1 - 0,2 mm) sau material plastic gofrat (asem\xc4\x83n\xc4\x83tor sferelor de sticl\xc4\x83).Unghiul de difuzie este de circa 40 - 50 grade, iar factorul de luminan\xc8\x9b\xc4\x83 de 3 - 4 ._NEWLINE_Ecran cinematografic transsonor,este confec\xc8\x9bionat dintr -un material plastic perforat uniform, circa 1o% din suprafa\xc8\x9b\xc4\x83, are un factor de luminan\xc8\x9b\xc4\x83 de 1 - 2. Este un ecran destinat \xc3\xaen vederea asigur\xc4\x83rii transmisiei sonore prin materialul perforat.\n_START_SECTION_\nEcran Translucid\n_START_PARAGRAPH_\nEcranul se afl\xc4\x83 \xc3\xaentre proiector \xc8\x99i spectator, astfel c\xc4\x83 fluxul luminos trece prin el ca s\xc4\x83 ajung\xc4\x83 la spectator.Se folose\xc8\x99te la proiec\xc8\x9biile la lumina zilei, condi\xc8\x9bia principal\xc4\x83 fiind ca soarele s\xc4\x83 nu bat\xc4\x83 direct \xc3\xaen el.In studiourile cinematografice se folose\xc8\x99te la retroproiec\xc8\x9bii \xc3\xaen procesul de filmare combinat\xc4\x83._NEWLINE_Sunt confec\xc8\x9bionate din sticl\xc4\x83 mat\xc4\x83,p\xc3\xa2nz\xc4\x83 \xc3\xaembibat\xc4\x83 cu diferite lacuri sau folii din material plastic transparent mat.\n_START_SECTION_\nNot\xc4\x83\n_START_PARAGRAPH_\nFactorul de luminan\xc8\x9b\xc4\x83, este raportul dintre luminan\xc8\x9ba maxim\xc4\x83 a suprafe\xc8\x9bei ecranului \xc8\x99i a etalonului. Aprecierea se face vizual prin aplicarea etalonului pe suprafa\xc8\x9ba ecranului \xc3\xaen c\xc3\xa2teva puncte aleatorii, f\xc4\x83r\xc4\x83 proiec\xc8\x9bie cu lumin\xc4\x83.'